Diari Oficial de la Generalitat Valenciana


Sumari del DOGV 5385, del 10-11-2006 (2006/12281)

Notificació a Joaquín Criado Rozalén. Judici de desnonament número 225/2006 . D.
--------------------------------------------------------------------------------

### Dades del document

Número de DOGV
:   5385

Data del DOGV
:   10-11-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/12766


Organisme emissor
:   Jutjat de Primera Instància Número 2 de Castelló

Tipus de document
:   Anunci

Notificació a Joaquín Criado Rozalén. Judici de desnonament número 225/2006 . D. [2006/M12424]  
Demandant: José Manuel Barrachina Andreu.  
Procuradora: Linares Beltrán, María Carmen.  
Demandat: Joaquín Criado Rozalén.  
María José Masiá Canuto, secretària d'este Jutjat de Primera Instància número 2 de Castelló, faig saber:   
Que en el present procediment s'ha dictat Sentència en data 16 d'octubre de 2006, que és del tenor literal següent:  
Sentència número 172.  
Castelló de la Plana, 16 d'octubre de 2006.  
José María Cutillas Torns, magistrat jutge del Jutjat de Primera Instància número 2, ha vist les presents actuacions de judici declaratiu verbal de desnonament número 225/2006-D, promogudes a instància de José Manuel Barrachina Andreu, i en la seua representació, per la procuradora dels tribunals, Carmen Linsares Beltrán, assistit pel lletrat Sergio Beltrán Galindo, contra Joaquín Criado Rozalén, declarat en situació processal de rebel·lia, en este procediment que versa sobre desnonament per falta de pagament de les rendes, i es basa en els següents.  
Antecedents de fet:  
1. La procuradora dels tribunals, Carmen Linbares Beltrán, en nom i representació de José Manuel Barrachina Andreu, va interposar demanda de judici verbal, i va exercir acció de resolució de contracte d'arrendament per falta de pagament de les rendes, en relació a l'habitatge situat a Vall d'Alba (Castelló), carretera de Castelló, zona enfront rotonda Par (Ms. Gallo, 8) i dirigida contra Joaquín Criado Rozalén. En la dita demanda, en què figuraven consignades les dades i circumstàncies d'identificació de l'actor i del demandat i del domicili en què poden ser citats, es fixava amb claredat i precisió la pretensió de la part demandant, i es feia constar expressament la possibilitat d'enervar l'acció, s'acabava per demanar al Jutjat que es dictara sentència per la qual es declarara resolt el contracte que lliga les parts, decrete ser procedent el desnonament de l'esmentat habitatge, i condemne el demandat a lliurar-lo a la part actora, sota advertència de llançament.  
2. Per Interlocutòria de data 31 de març de 2006, es va admetre a tràmit la demanda, i es va acordar substanciar-la per les regles del judici verbal, i després de l'acompliment dels tràmits i requisits legalment exigits per la Llei 1/2000, d'Enjudiciament Civil, es va citar les parts per a la celebració de la vista, que tindria lloc a la Sala d'Audiència d'este Jutjat, i es va fixar per a això el dia 7 de juny de 2006, a les 09.15 hores. Així mateix, de conformitat amb el que establix l'article 440.3 de l'esmentada llei, es fixava per al dia 3 de juliol de 2006, a les 09.30 hores per a procedir al llançament, en el suposat cas que la sentència fóra condemnatòria i no recorreguda per la demandada. Com a conseqüència de diverses diligències negatives, es va assenyalar novament el judici per al dia 16 d'octubre de 2006, a les 09.30 hores, i per al llançament el dia 15 de novembre de 2006, a les 10.00 hores, d'acord amb la provisió de 4 de setembre de 2006.  
En l'acte del judici, la part actora es va ratificar íntegrament en el seu escrit de demanda.  
La part demandada, Joaquín Criado Rozalén, no va comparéixer a pesar d'estar citat en legal forma, raó per la qual el tribunal el va declarar en situació de rebel·lia processal.  
3. Conseqüentment, van quedar les actuacions en poder del tribunal per a dictar sentència.  
4. Que en la tramitació del present procediment s'han observat les prescripcions legals.  
Fonaments de dret:  
1. Disposa l'article 440-3 de la Llei 1/2000, d'Enjudiciament Civil que: «En els casos de demandes de desnonament de finca urbana per falta de pagament de rendes o quantitats degudes, el tribunal indicarà, si és el cas, en la citació per a la vista, la possibilitat d'enervar el desnonament conforme al que establix l'apartat 4 de l'article 22 d'esta llei. També s'advertirà al demandat que, si no compareix a la vista, es declararà el desnonament sense més tràmits».  
2. D'acord amb això, havent sigut citat el demandat degudament i no havent comparegut a l'acte de la vista obliga a dictar sentència, de conformitat amb el contingut de la demanda, i declarar, per tant, resolt el contracte d'arrendament que vinculava ambdós parts.  
Així mateix, es fa constar que la part demandada va ser advertida que en el suposat cas que la sentència fóra condemnatòria i no recorreguda, es procediria al llançament el 15 de novembre de 2006, a les 09.30 hores, data fixada en la provisió de data 4 de setembre de 2006, sempre que ho sol·licitara la part demandant en la forma que disposa l'article 549 de la LECn.  
3. Les costes han de ser imposades a la part demandada, de conformitat amb l'article 394.1 de la Llei d'Enjudiciament Civil.  
Vistos els preceptes legals citats i la resta de general i pertinent aplicació al cas d'actuacions.  
Decisió:   
Que estime íntegrament la demanda interposada per la procuradora dels tribunals, Carmen Linbares Beltrán, en nom i representació, de José Manuel Barrachina Andreu, i dirigida contra Joaquín Criado Rozalén, declarat en situació de rebel·lia processal, i declare resolt per falta de pagament el contracte d'arrendament concertat entre les parts en relació a l'habitatge situat a Vall d'Alba (Castelló), carretera de Castelló, zona enfront rotonda Par (Ms. Gallo, 8), donant lloc al desnonament sol·licitat; s'avisa al demandat de llançament si no desallotja la dita finca en el termini legal. S'imposen les costes processals a la part demandada.  
Mode d'impugnació: mitjançant recurs d'apel·lació davant de l'Audiència Provincial de Castelló (article 455 de LECn).  
El recurs es prepararà mitjançant un escrit presentat en este Jutjat en el termini de cinc dies hàbils comptats des de l'endemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 de LECn).  
Esta és la sentència, que pronuncie, mane i firme.  
Publicació. La sentència anterior va ser donada, llegida i publicada per José María Cutillas Torns que la va dictar, estant celebrant audiència pública el dia de hui, de la qual cosa jo, la secretària judicial, done fe, a Castelló, 16 d'octubre de 2006.  
I perquè conste i valga d'edicte per a la notificació de la sentència al demandat Joaquín Criado Rozalén, expedisc el present edicte.  
Castelló de la Plana, 16 d'octubre de 2006.. La secretària: María José Masiá Canuto.